OpenLLM-France/wikimedia huggingface dataset:
# Jasper (Texas)

Jasper és una població del comtat de Jasper a l'estat de Texas (Estats Units). Segons el cens del 2000 tenia 8.247 habitants.

## Demografia

Segons el cens del 2000, Jasper tenia 8.247 habitants, 2.888 habitatges, i 1.992 famílies. La densitat de població era de 307,9 habitants/km².
Dels 2.888 habitatges en un 34,4% hi vivien nens de menys de 18 anys, en un 44,7% hi vivien parelles casades, en un 20,3% dones solteres, i en un 31% no eren unitats familiars. En el 27,6% dels habitatges hi vivien persones soles el 12,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,14.
Per edats la població es repartia de la següent manera: un 26,7% tenia menys de 18 anys, un 9,7% entre 18 i 24, un 28,1% entre 25 i 44, un 20,6% de 45 a 60 i un 14,9% 65 anys o més.
L'edat mediana era de 35 anys. Per cada 100 dones de 18 o més anys hi havia 96,5 homes.
La renda mediana per habitatge era de 24.671 $ i la renda mediana per família de 32.242 $. Els homes tenien una renda mediana de 28.432 $ mentre que les dones 17.266 $. La renda per capita de la població era de 12.997 $. Aproximadament el 23,3% de les famílies i el 28,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Jasper (Texas)». Gran Enciclopèdia Catalana. Barcelona: Grup Enciclopèdia Catalana.
* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jasper». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Jasper». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Charly Efe

Carles Sanchis Blasco (València, 1979) és un raper valencià, conegut pel pseudònim Charly Efe.
Entra en contacte amb el rap a una edat relativament tardana, i destaca per les lletres i bases fosques, temàtiques intimistes i decadents. El 2012 coneix a Loren D, amb qui durant 8 anys fa un tàndem musical.
El 2020, amb el seu amic Teko munta el grup Poetas Puestos.

## Referències

* 1 2 Bosch, Carlos. «"Meriton se está preparando para una liquidación"». Superdeporte, 31-10-2020. [Consulta: 28 octubre 2022].
* ↑ Llorente, Sílvia. «Charly Efe: “Malvivo del rap”». Culturplaza. [Consulta: 28 octubre 2022].
* ↑ Olmos, Josep. «Charly Efe, un poeta maleït fent rap». Revista Beat, 17-05-2016. [Consulta: 28 octubre 2022].
* ↑ Sarrión i Carbonell, Jordi. «Charly Efe: el Bukowski valencià?». Revista Mirall, 05-04-2018. [Consulta: 28 octubre 2022].
* ↑ «Charly Efe y Teko: "A base de sacar temas juntos creamos nuestro pequeño universo"». Urbzine, 05-04-2022. [Consulta: 28 octubre 2022].
# Cantó de Signy-l'Abbaye

El cantó de Signy-l'Abbaye és un cantó francès del departament de les Ardenes, situat al districte de Charleville-Mézières. Té 12 municipis i el cap és Signy-l'Abbaye.

## Municipis

* Barbaise
* Clavy-Warby
* Dommery
* Gruyères
* Jandun
* Lalobbe
* Launois-sur-Vence
* Maranwez
* Neufmaison
* Raillicourt
* Signy-l'Abbaye
* Thin-le-Moutier

## Història

Llista dels consellers generals successius :
| Data d'elecció | Identitat | Partit |
| 1945-1949 | M. Wahart | MRP |
| 1949-19.. | Marcel Ganichon | radical |
| 19..-1979 | Louis Lebrun | divers gauche, després PS |
| 1979-1998 | Pierre Faille | RPR |
| 1998- | Elisabeth Faille | Divers droite, després UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 3.868 | 4.147 | 3.925 | 3.892 | 3.942 | 3.816 | 4.079 |
| A partir de 1990: Població sense dobles comptes |||||||
# Thelma, la unicorn

Thelma, la unicorn (títol original en anglès, Thelma the Unicorn) és una pel·lícula de comèdia musical d'animació estatunidenca del 2024 escrita per Jared i Jerusha Hess i dirigida per Jared Hess i Lynn Wang. Basada en la sèrie de llibres infantils d'Aaron Blabey, el repartiment original de veus està format per Brittany Howard com a personatge principal, juntament amb les veus de Will Forte, Jemaine Clement, Edi Patterson, Fred Armisen, Zach Galifianakis, Jon Heder i Shondrella Avery. El film marca el debut com a actor de Howard. S'ha subtitulat al català.
Es va estrenar a Netflix el 17 de maig de 2024 i va ser produïda per Netflix Animation. La pel·lícula va rebre crítiques generalment mixtes i positives.

## Producció

El juny de 2019, es va anunciar que Netflix va adquirir els drets cinematogràfics del llibre infantil d'Aaron Blabey Telma l'unicorn després d'una guerra de preus per desenvolupar una adaptació musical animada. Seria dirigida per Jared Hess (que va escriure el guió amb la seva dona Jerusha) i Lynn Wang i el mateix Blabey com a productors executius al costat de Patrick Hughes. L'abril de 2023 es va anunciar que Pam Coats produiria la pel·lícula. Mikros Animation es va encarregar de l'animació.
El gener de 2024, es va anunciar que Brittany Howard, Will Forte, Jemaine Clement, Edi Patterson, Fred Armisen, Zach Galifianakis, Jon Heder, Maliaka Mitchell i Ally Dixon formarien part del repartiment. Representa la segona col·laboració entre Heder i Hess des de Napoleon Dynamite (2004) i la sèrie de televisió animada homònima del 2012.

## Referències

* ↑ «First Trailer for Netflix's Animated "Thelma the Unicorn" Boasts Singing Phenom Brittany Howard in First Acting Role». , April 15, 2024.
* ↑ «Thelma the Unicorn». Goita què fan, ara!. [Consulta: 22 agost 2024].
* ↑ Giardina, Carolyn. «Netflix Animation Reveals In Your Dreams, a New SpongeBob Adventure and Additional Nimona Voice Casting». The Hollywood Reporter, April 25, 2023. [Consulta: November 5, 2023].
* ↑ «Netflix's 'Thelma the Unicorn' Dreams of Stardom in New Images [Exclusive]». Collider, January 25, 2024. [Consulta: January 25, 2024].
* ↑ «Thelma the Unicorn» (en anglès). Rotten Tomatoes. [Consulta: 22 agost 2024].
* ↑ Error en sol·licitar la Plantilla:cite press release: El paràmetre title ha d'estar especificat.
* ↑ McPherson, Chris. «Netflix Sets Napoleon Dynamite's Jared & Jerusha Hess To Turn Children's Book Thelma The Unicorn Into Animated Musical». Deadline Hollywood, June 5, 2019. [Consulta: June 5, 2019].
* ↑ , April 25, 2023.
* ↑ @mikrosanimation. «#BreakingNews🦄 We're happy to announce a new collaboration with @netflix on the feature #animation project…», December 15, 2021.
* ↑ «Netflix's 'Thelma the Unicorn' Dreams of Stardom in New Images [Exclusive]». Collider, January 25, 2024. [Consulta: January 25, 2024].
# Jason Stanley

Jason Stanley (12 d'octubre de 1969) és un filòsof estatunidenc. Treballa com a professor de Filosofia a la Universitat Yale. Ha centrat la seva recerca en l'àmbit de la filosofia del llenguatge i l'epistemologia, des d'on també ha pensat de manera interdisciplinària qüestions del camp de la filosofia política, la lingüística i les ciències cognitives, com ara el llenguatge propagandístic.
Va obtenir el doctorat en Filosofia pel Massachusetts Institute of Technology (MIT) i ha desenvolupat la carrera acadèmica com a professor a la Universitat d'Oxford, la Universitat de Cornell i la Rutgers University. És autor de llibres com ara Knowledge and Practical Interests (Oxford University Press, 2005), How Propaganda Works (Princeton University Press, 2016) i, recentment, s'ha publicat la seva primera obra traduïda al català i al castellà, Fatxa: Com funciona el feixisme i com ha entrat a la teva vida (Blackie Books, 2019), on descriu i analitza els mecanismes que empra el feixisme per arribar al poder i articular les nostres vides. Stanley és col·laborador habitual de The Stone, la popular secció de filosofia de The New York Times, i ha estat guardonat en múltiples ocasions amb premis com l'American Philosophical Association Book Prize (2007) i el PROSE Award (2016).

## Publicacions destacades

* Language in Context: Selected Essays (Oxford, Oxford University Press: 2007), ISBN 978-0-19-922592-7
* Knowledge and Practical Interests (Oxford, Oxford University Press: 2005), ISBN 978-0-19-923043-3
* Know How (Oxford University Press: 2011), ISBN 9780199695362
* How Propaganda Works (Princeton University Press: 2015), ISBN 9780691164427
* How Fascism Works: The Politics of Us and Them (Penguin Random House: 2018), ISBN 9780525511830 (Fatxa. Com funciona el feixisme i com ha entrat a la teva vida, traducció al català de Lucía Giordano, Blackie Books, 2019, ISBN 9788417552268)

## Referències

* ↑ «El feixisme triomfa en democràcia perquè abusa de la democràcia». diari Ara, 30-11-2019. [Consulta: 3 desembre 2019].
* ↑ «Jason Stanley». CCCB, 2019. [Consulta: 25 novembre 2019].

## Enllaços externs

* Entrevista al FAQS (30/11/2019)
# Genneos Kolokotronis

Ioannis Kolokotronis (Ιωάνης Κολοκοτρώνης en grec), més conegut com a «Genneos» Kolokotronis (en grec: Γενναίος Κολοκοτρώνης), (illa de Zacint, 1803 - Atenes, 3 de juny de 1868) fou un polític grec, que exercí de Primer Ministre de Grècia entre el 7 de juny al 31 d'octubre de 1862, estant l'últim sota el regnat d'Otó I de Grècia.
Nascut en 1803 en una de les illes Jòniques, aleshores sota mandat britànic, va ser batejat a l'església local amb el nom de Ioannis Kolokotronis. Era fill de Theodoros Kolokotronis, líder d'un grup de partisans grecs que van lluitar contra els turcs i que operaven a l'Arcàdia. Des de molt jove, va entrar en el grup del seu pare, participant batudes i accions contra les tropes turques. Va combatre al centro de Grècia, quan es va desencadenar el 25 de març de 1821 la Guerra d'Independència grega, guanyant-se el sobrenom de «Genneos» (valent).
Quan Grècia es va convertir, l'any 1832, en un regne independent sota el ceptre d'Otó de Baviera, Genneos Kolokotronis va ser nomenat pel nou sobirà el seu ajudant de camp. El 7 de juny de 1862, el Govern d'Athanàsios Miaülis va ser derrotat a les eleccions generals, Genneos Kolokotronis va ser escollit com el nou primer ministre pel monarca. Sota el seu govern es va organitzar el 10 d'octubre de 1862, el cop militar que va deposar del tron, al rei Otó, preparant l'arribada al poder del príncep danès Guillem de Schleswig- Holstein- Sonderburg - Glücksburg, que va ascendir al tron amb el nom de Jordi I de Grècia.

## Vegeu també

* Primer Ministre de Grècia

## Referències

* Koumoulides, John T. A.; Visvizē-Donta, Domna. Greece in transition: essays in the history of modern Greece, 1821-1974. Zeno, 1977, p. 213. ISBN 978-0-7228-0013-3 [Consulta: 13 maig 2014].
# Ionoforesi

La ionoforesi, també coneguda com a ionització, és un procés físic en el qual els ions, impulsats per l'ús d'un corrent elèctric, flueixen de manera difusiva en un mitjà. La ionoforesi té aplicacions experimentals, terapèutiques i de diagnòstic.

## Vegeu també

* Llei de Fick
* Electroforesi
* Electroteràpia
# Cine Rivoli

El Cine Rívoli era una sala d'exhibició cinematogràfica i estava ubicada a l'Avinguda de la Meridiana de Barcelona, a la cantonada amb el carrer de Josep Estivill. De fet, comptava amb dos accessos: el principal a Josep Estivill, i un altre de secundari per la Meridiana.
Formà part de l'entramat de sales d'exhibició de la Cadena Balañá i funcionà, durant la major part del temps que va estar en actiu, com a sala de reestrena amb sessió doble i emissió del NO-DO. Tenia una capacitat per a un total de 1486 espectadors, distribuïts en 1103 butaques de platea i 383 d'amfiteatre.
Es va inaugurar el 14 de juliol de 1969 amb una sessió doble de Las Vegas, 500 millones i Ringo e Gringo contro tutti (estrenada com Héroes a la fuerza). Durant els últims anys de la seva activitat passà a ser cinema d'estrena fins a la seva clausura definitiva com a sala de projecció el 13 de setembre de 1995 amb el visionat de Jutge Dredd.
Després de tancar, la Cadena Balañá vengué la sala a la Comunidad Cristiana del Espíritu Santo, la qual feu ús de l'espai com a centre de culte fins que es van iniciar unes investigacions per part de la Generalitat en relació a les seves activitats relatives a la doctrina i la captació d'adeptes, sospitoses de ser il·legals. Actualment, al local hi ha un supermercat de la cadena Mercadona.

## Referències

* ↑ Ricard. «El Tranvía 48: Memorias de un cinéfilo de barrio X: cine Rívoli», 10-08-2009. [Consulta: 3 gener 2018].
* ↑ LAHUERTA MELERO, Roberto. Los cines en Nou Barris. Barcelona: Arxiu Històric de Roquetes Nou Barris, 2012.
* ↑ LAHUERTA MELERO, Roberto. Cines de barrio: Sant Andreu, Horta-Guinardó i Nou Barris. Barcelona: Arxiu Històric de Roquetes Nou Barris, 2013.
* ↑ MUNSÓ CABÚS, Joan. Els cinemes de Barcelona. Barcelona: Proa, 1995.
# Cantó de Sieisforns de Mar

El cantó de Sieis Forns lei Plaias és un cantó francès del departament de la Var, situat al districte de Toló. Té 1 municipis i el cap és Sieis Forns lei Plaias.

## Municipis

* Sieis Forns lei Plaias

## Història

Llista dels consellers generals successius :
| Data d'elecció | Identitat | Partit |
| 1967-1979 | Antoine Baptiste | Divers droite |
| 1979-1985 | Alain Lombard | PS |
| 1985-1992 | Philippe Estève | UDF-radical |
| 1992-1998 | Jean-Claude Babize | Divers droite, després UDF |
| 1998-2002 | Jean-Sébastien Vialatte | RPR, després UMP |
| 2002- | Alain Caillet | RPR, després UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 9.057 | 15.118 | 20.090 | 25.526 | 28.957 | 32.742 | 34.325 |
# Tossal d'en Pella

El Tossal d'en Pella és una muntanya de 426 metres que es troba al municipi dels Omellons, a la comarca catalana de les Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Jean Claude Doret

Jean Claude Doret (França, p. dècada del 1930), conegut al món de les curses simplement com a Jean Claude, és un antic pilot d'automobilisme català d'origen francès.

## Trajectòria esportiva

Establert des de petit a Catalunya, debutà el 1966 amb un Jaguar en una cursa al circuit de Montjuïc. Compaginà les curses de velocitat i els ral·lis, modalitat que abandonà progressivament en morir el 1972 el seu germà Michel, que li feia de copilot. El 1969 es proclamà campió de Catalunya de Fórmula 4 i el 1970 quedà segon en el campionat de F-1430, amb tres victòries parcials. Després es passà a la F-1800, on repetí el subcampionat els anys 1974 i 1975, aconseguint-hi diverses victòries parcials.
Entre 1975 i 1976 disputà el Campionat Internacional Fórmula Renault Europe, i el 1977 es passà a les pujades de muntanya, primer amb un Juncosa i a partir del 1978 amb un Lola T290-BMW. Fou el gran rival de Joan Fernández als Campionats d'Espanya i de Catalunya de muntanya i en fou el subcampió entre el 1979 i el 1981.

## Referències

* 1 2 «Jean Claude Doret». enciclopedia.cat. GEC - Enciclopèdia de l'esport català. [Consulta: 9 febrer 2016].
* ↑ Del Arco, Javier; Arderiu, Miquel; Montero, Xavier; Camp, Jordi. «La fi de Seat Competición». A: Història de l'automobilisme a Catalunya. Barcelona: Planeta, 1990, p. 190. ISBN 84-320-6249-9.
# Gobiodon heterospilos

Gobiodon heterospilos és una espècie de peix de la família dels gòbids i de l'ordre dels cipriniformes que es troba a Papua Nova Guinea.

## Referències

* ↑ Bleeker P. 1856. Bijdrage tot de kennis der ichthyologische fauna van het eiland Boeroe. Natuurkd. Tijdschr. Neder. Indië v. 11. 383-414.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín, Alemanya.
* Kailola, P.J. 1991. The fishes of Papua New Guinea: a revised and annotated checklist. Vol. III. Gobiidae to Molidae. Research Bulletin Núm. 41, Research Section, Dept. of Fisheries and Marine Resources, Papua New Guinea. 153 p.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Chelsea (Oklahoma)

Chelsea és un poble dels Estats Units a l'estat d'Oklahoma. Segons el cens del 2000 tenia 2.136 habitants.

## Demografia

Segons el cens del 2000, Chelsea tenia 2.136 habitants, 835 habitatges, i 539 famílies. La densitat de població era de 488 habitants per km².
Dels 835 habitatges en un 35,2% hi vivien nens de menys de 18 anys, en un 45,4% hi vivien parelles casades, en un 14,4% dones solteres, i en un 35,4% no eren unitats familiars. En el 32% dels habitatges hi vivien persones soles el 16,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,19.
Per edats la població es repartia de la següent manera: un 30,4% tenia menys de 18 anys, un 9% entre 18 i 24, un 25,3% entre 25 i 44, un 18,5% de 45 a 60 i un 16,8% 65 anys o més.
L'edat mediana era de 33 anys. Per cada 100 dones de 18 o més anys hi havia 79,9 homes.
La renda mediana per habitatge era de 24.127$ i la renda mediana per família de 29.432$. Els homes tenien una renda mediana de 29.018$ mentre que les dones 19.875$. La renda per capita de la població era de 12.889$. Entorn del 14,9% de les famílies i el 18,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chelsea». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Chelsea». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Casa Esteve Fernández

La Casa Esteve Fernández és un edifici racionalista del municipi de la Garriga (Vallès Oriental) que forma part de l'Inventari del Patrimoni Arquitectònic de Catalunya.

## Descripció

És un habitatge unifamiliar aïllat. Consta de planta baixa i pis. La coberta és plana i està elaborada amb pissarra. Com a elements característics cal destacar la planta circular d'un dels cossos de la casa, amb tancament poligonal, i les finestres de la cantonada. El Magatzem Esteve Fernández és un edifici de planta baixa destinat a magatzem. Al costat hi ha una torre amb coberta plana. La coberta de la nau és corba i està elaborada amb plaques de fibrociment.
És la primera i darrera obra racionalista de la Garriga.

## Referències

* 1 2 3 «Casa Esteve Fernández». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Tiopental

El tiopental o tiopentat de sodi és un somnífer barbitúric. Destaca el seu curt temps de vida mitjana. A Espanya es comercialitza amb els noms comercials de Penthotal® i Nedonal®. No té efecte analgèsic, s'usa com a sedant, anticonvulsionant o hipnòtic segons les dosis. En molts països és el barbitúric més usat. També és l'estàndard amb el que es comparen els nous barbitúrics.
El metohexital presenta un temps de vida mitjana similar al tiopental, però no es comercialitza a Espanya.

## Característiques físiques i químiques

El tiopental és un àcid dèbil que es comercialitza en pols. És liposoluble i al pH sanguini està 60% no ionitzat o sigui farmacològicament actiu.

## Efectes

A dosi d'1 mg/kg a 2 mg/kg és sedant i anticonvulsionant, mentre que de 3 mg/kg a 7 mg/kg és hipnòtic. Produeix lleugera hipotensió arterial, disminució del cabal cardíac i taquicàrdia compensadora. És depressor respiratori central. Produeix poc dolor a injecció o flebitis.
S'ha de dissoldre al 2,5% en adults i a l'1% en nens. A dosi de 5 mg/kg fa efecte en menys d'un minut i la recuperació s'assoleix als 6 a 12 minuts. La metabolització és hepàtica.

## Toxicitat

En ser molt alcalí l'extravasació és molt irritant i produeix necrosi dels teixits. La injecció intraarterial compromet greument la irrigació del membre produint necrosi i lesions neurològiques. En cas d'injecció accidental s'han d'administrar vasodilatadors, anestèsics locals per la mateixa vena o artèria, anticoagulació sistèmica i bloqueig anestèsic del membre.

## Referències

* 1 2 3 4 5 6 Hipnòtics: els barbitúrics Thiopental i Metohexital Hospital de la Vall d'Hebron de Barcelona, 2005
# Jean Claude Lemire

Jean Claude Lemire o Kakie el Katanguès (Pau, 1943 - Vernon, 26 de juny de 1968) va ser una persona coneguda per la seva participació en la revolució del maig del 1968 francès.
Havia treballat de missatger, assegurava que havia estat mercenari al Congo i simulava ser estudiant. Va liderar el Grup dels Katanguesos que estava format per marginats extremadament violents. Va ser assassinat el 28 de juny a prop de Vernon per Christian Haricourt, també anomenat Claude Maresco, que era un legionari desertor. Després del seu assassinat hi hagué sospites sobre si en realitat era un infiltrat.

## Referències

* 1 2 Alain Delale; Gilles Ragache La France de 68: Soyons réalistes, demandons l'impossible. Seuil (réédition numérique FeniXX), 1988, p. 530–. ISBN 978-2-02-126782-2.
* 1 2 «Qui és qui en el Maig de París» (en catalan). [Consulta: 8 novembre 2020].
* ↑ Charles Tilly. Francia in Rivolta. Guida Editori, 1990, p. 520–. ISBN 978-88-7835-016-8.
* ↑ PAOLO BROGI. '68: Ce n'est qu'un début... storia di un mondo in rivolta. Imprimatur editore, 2 novembre 2017, p. 193–. ISBN 978-88-275-0638-7.